Moralens vokter

Moralens vokter (orig. A Foreign Affair) er en amerikansk komedie fra 1948 regissert av Billy Wilder med Jean Arthur, Marlene Dietrich og John Lund i hovedrollene. 

 Handling 
I 1947 ankommer en komité fra den amerikansk kongressen, inkludert Phoebe Frost fra Iowa, til Berlin for å besøke de amerikanske troppene stasjonert i Tyskland. Phoebe får høre rykter om at sangerinnen Erika von Schlütow, mistenkt for å være den tidligere elskerinnen til enten Hermann Göring eller Joseph Goebbels, blir beskyttet av en uidentifisert amerikansk offiser. Phoebe verver derfor kaptein John Pringle til å hjelpe med etterforskningen, uvitende om at John er von Schlütows nåværende kjæreste.

Etter å ha sett Erika von Schlütow sammen med Adolf Hitler i en nyhetsserie produsert under krigen, ber Phoebe John om å få bli med til hærens hovedkvarter i håp om å få tak i sangerinnens offisielle filer. John frir så til Phoebe for å distrahere henne. Hun motstår han først, men lar seg til slutt overtale av hans sjarm. Oberst Rufus J. Plummer forteller John at han er klar over hans forhold til Erika. Obersten håper dette kan føre dem til en annen av von Schlütows tidligere elskere: Tidligere Gestapo-agent Hans Otto Birgel, som antas å befinne seg en eller annen plass i den amerikanske okkupasjonssonen. 

I mellomtiden blir både Erika og Phoebe arrestert under et raid på nattklubben Lorelei, der myndighetene ryster ned tyskere uten gyldige identifikasjonspapirer. På politistasjonen hevder Erika at Phoebe er hennes kusine, for å sikre hennes løslatelse uten å røpe hennes egentlige identitet. Takknemlig over Erikas redningsaksjon, følger Phoebe henne hjem til Erikas leilighet — hvor Erika til slutt innrømmer at John Pringle er hennes kjæreste, rett før han kommer inn døren.

Om filmen
Anmelderne

Publikum

 Rollebesetning 
 Jean Arthur – Kongress-medlem Phoebe Frost
 Marlene Dietrich – Erika von Schlütow
 John Lund – Kaptein John Pringle
 Millard Mitchell – Oberst Rufus J. Plummer
 Peter von Zerneck – Hans Otto Birgel
 Stanley Prager – Mike
 William Murphy – Joe

Referanser

Eksterne lenker


Kategori:Filmkomedier fra USA
Kategori:Filmer fra 1948
Kategori:Sort-hvitt-filmer
Kategori:Engelskspråklige filmer
Kategori:Filmer regissert av Billy Wilder